Source: https://www.ankerbrot.sk/vseobecne-obchodne-podmienky-e-shopu-catering-e-shop-umiestneneho-na-webovej-stranke-wwwankerbrotsk/
Timestamp: 2018-05-25 01:17:02+00:00
Document Index: 8774542

Matched Legal Cases: ['§ 3', '§ 7', '§ 7', '§ 6', '§ 6', '§ 26', '§ 13', '§ 7', '§ 7', '§ 21', '§ 20', '§ 20', '§ 20', '§ 20']

Všeobecné obchodné podmienky e-shopu „CATERING E-SHOP“ umiestneného na webovej stránke www.ankerbrot.sk
I. Definície a pojmy
Predávajúcim je v zmysle týchto všeobecných obchodných podmienok (ďalej len „VOP“): spoločnosť Ďumbierska, s.r.o.
sídlo Tupého 29/12560, 831 01 Bratislava - Nové Mesto
ICO: 46 406 361
DIČ: 2023365113
IČ DPH: SK2023365113
zapísaná v Obchodnom registri Okresného súdu Bratislava I, oddiel Sro, vložka č. 76755/B
prevádzkareň: OC Centrál, Metodova 6, Bratislava
zodpovedný vedúci: Vojtech Bertok
kontakt pre komunikáciu so spotrebiteľmi: e-mail: ankercentral@ankerpekaren.sk; t. č. 02/32 22 30 80, prevádzkové hodiny: 7.00 – 21.00 hod.
číslo účtu: 2920865815/1100
Prievozská 32, poštový priečinok 29, 827 99 Bratislava 27
Kupujúcim je zákazník e-shopu „CATERING E-SHOP“ uvedeného pod doménou www.ankerbrot.sk (ďalej len „kupujúci“).
Spotrebiteľom je kupujúci – fyzická osoba, ktorá uzatvára zmluvu s predávajúcim mimo svojej podnikateľskej činnosti alebo mimo rámec samostatného výkonu svojho povolania, pričom sa na neho vzťahujú príslušné ustanovenia zákona č. 250/2007 Z. z. o ochrane spotrebiteľa v znení neskorších predpisov (ďalej len „spotrebiteľ“).
Podnikateľom je kupujúci – právnická osoba alebo fyzická osoba podnikateľ, ktorá uzatvára s predávajúcim zmluvu v súvislosti s výkonom svojej podnikateľskej činnosti, pričom tento nie je spotrebiteľom v zmysle zákona č. 250/2007 Z. z. o ochrane spotrebiteľa v znení neskorších predpisov a jeho právne vzťahy sú upravené v zákone č. 513/1991 Zb. Obchodný zákonník v znení neskorších predpisov (ďalej len „podnikateľ“).
Kúpna zmluva je zmluva uzatvorená medzi predávajúcim a kupujúcim, predmetom ktorej je predaj a kúpa tovaru ponúkaného v e-shope „CATERING E-SHOP“ (ďalej len „kúpna zmluva“).
Tieto VOP platia pre nákup cez internet a bližšie vymedzujú a upresňujú práva a povinnosti predávajúceho a kupujúceho, pričom tvoria neoddeliteľnú súčasť kúpnej zmluvy uzatvorenej medzi predávajúcim a kupujúcim. Všetky zmluvné vzťahy medzi predávajúcim a kupujúcim s trvalým bydliskom alebo sídlom na území Slovenskej republiky sú uzatvorené v súlade s platnými právnymi predpismi Slovenskej republiky a riadia sa príslušnými ustanoveniami zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“), zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“), zákona č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho v znení neskorších predpisov (ďalej len „zákon o ochrane spotrebiteľa pri predaji tovaru na diaľku“), zákona č. 250/2007 Z.z. o ochrane spotrebiteľa v znení neskorších predpisov (ďalej len „zákon o ochrane spotrebiteľa“), zákona č. 122/2013 Z. z. o ochrane osobných údajov a o zmene a doplnení niektorých zákonov v platnom znení (ďalej len „zákon o ochrane osobných údajov“) ako aj ďalších právnych predpisov. Predpisy upravujúce práva spotrebiteľa sa nevzťahujú na podnikateľa, ktorý nie je spotrebiteľom v zmysle zákona o ochrane spotrebiteľa. Na podnikateľa sa pri uplatňovaní zodpovednosti za vady a právnych vzťahov z toho vyplývajúcich vzťahujú ustanovenia Obchodného zákonníka.
Kupujúci je uzrozumený s tým, že odkliknutím príslušného políčka pred odoslaním objednávky na portáli e-shopu potvrdzuje oboznámenie sa s týmito VOP. Kupujúci odoslaním objednávky potvrdzuje, že bol oboznámený s tým, že s podaním objednávky a súčasťou objednávky je povinnosť zaplatiť cenu objednaného tovaru.
Aktuálne znenie týchto VOP je voľne prístupné na internetových stránkach Predávajúceho a je tak každému umožnené ich zobrazenie a archivácia.
III. Tovar a jeho dodanie
Tovarom sa rozumejú produkty ponúkané na stránkach e-shopu „CATERING E-SHOP“ vedeného na www.ankerbrot.sk. Pri každom ponúkanom produkte sú uvedené informácie o jeho vlastnostiach, povinných údajoch a cene, pričom ceny sú uvedené vrátane DPH. Ceny uvedené pri jednotlivých produktoch zostávajú v platnosti počas ich zobrazenia na webovej stránke, pričom uvedené ustanovenie nevylučuje možnosť predávajúceho uzatvoriť s kupujúcim zmluvu za individuálnych podmienok s poskytnutím zľavy.
Predávajúci umožňuje kupujúcemu osobný odber objednaného tovaru denne (okrem dní, keď je zatvorené OC Centrál, Metodova 6, Bratislava, kde sa prevádzka predávajúceho nachádza) v čase od 07.00 hod. do 21.00 hod. v sídle prevádzky, pričom takýto odber nie je spoplatnený. Predávajúci taktiež ponúka kupujúcemu v pracovných dňoch rozvoz objednaného tovaru v čase od 08.00 hod. do 18.00 hod. na adresu určenú kupujúcim, pričom cena za takúto službu spolu s balným predstavuje sumu 5 Eur. Rozvoz ponúka predávajúci kupujúcemu iba na území Bratislavy.
Pri objednávke realizovanej v čase od 00.00 hod. do 10.00 hod. si môže kupujúci osobne prevziať objednaný tovar v ten istý deň, ako bola realizovaná objednávka a to v čase od 13.00 hod. do 21.00 hod. v sídle prevádzky, v prípade rozvozu zabezpečí predávajúci pre kupujúceho dodanie tovaru v ten istý deň, ako bola urobená objednávka v čase od 13.00 hod do 18.00 hod.
Pri objednávke realizovanej v čase od 10.00 hod. do 16.00 hod. si môže kupujúci osobne prevziať objednaný tovar na nasledujúci deň po urobení objednávky a to v čase od 07.00 hod. do 21.00 hod. v sídle prevádzky, v prípade rozvozu zabezpečí predávajúci pre kupujúceho dodanie tovaru na nasledujúci deň po realizácii objednávky a to v čase od 08.00 hod do 18.00 hod.
Pri objednávke realizovanej v čase od 16.00 hod. do 00.00 hod. a platia ustanovenia pre dodanie uvedené v bode 3. tohto článku.
Kupujúci si môže objednať tovar aj na akýkoľvek iný deň, ako je uvedené v bodoch 3. 4. a 5. tohto článku, pričom platí pre osobný odber čas od 07.00 hod do 21.00 hod a pre rozvoz čas 08.00 do 18.00 hod.
Objednávky urobené v piatok po 10.00 hod si môže kupujúci osobne prevziať tak, ako je to uvedené v bode 4. tohto článku. V prípade rozvozu zabezpečí predávajúci kupujúcemu dodanie až najbližší pracovný deň a to v čase od 08.00 hod do 18.00 hod.
Objednávka sa stáva platnou pre až po jej e-mailovom alebo telefonickom potvrdení predávajúcim s uvedením času dodania. Tovar doručí predávajúci kupujúcemu na miesto určenia, podľa platnej objednávky. Čas dodania tovaru uvedený v potvrdení objednávky je len orientačný. Tovar môže byť kupujúcemu doručený aj po tomto čase. V prípade, ak však predávajúci nie je schopný dodať kupujúcemu objednaný tovar v dohodnutom termíne ani s prijateľnou odchýlkou, oboznámi predávajúci kupujúceho o tejto skutočnosti v čo najkratšom termíne a oznámi mu predpokladaný termín dodania objednaného tovaru, alebo mu navrhne dodanie alternatívneho tovaru. Žiadny z termínov dodania tovaru poskytnutých predávajúcim kupujúcemu nie je termínom nemenným, ibaže by takýto termín za nemenný výslovne označil predávajúci na základe dohody s kupujúcim.
Ak je predávajúci povinný podľa kúpnej zmluvy dodať tovar na miesto určené kupujúcim, je kupujúci povinný tovar prevziať pri jeho dodaní. V prípade neprevzatia tovaru alebo vrátenia tovaru kupujúcim bez uvedenia dôvodu, vzniká predávajúcemu nárok na zaplatenie hodnoty objednávky. Kupujúci sa zaväzuje informovať predávajúceho o možnosti parkovania a prístupu pri dodaní tovaru.
V prípade, ak bude kupujúcemu poskytnutý s tovarom aj inventár predávajúceho (napr. tácky, taniere, boxy), je kupujúci povinný vrátiť takýto inventár predávajúcemu v prípade osobného odberu nasledujúci deň po prevzatí objednaného tovaru osobne v sídle prevádzky a v prípade rozvozu je povinný kupujúci pripraviť takýto inventár nasledujúci deň po prevzatí objednaného tovaru na odovzdanie predávajúcemu, pričom predávajúci si zabezpečuje takéto prevzatie na vlastné náklady. Ak kupujúci poruší svoju povinnosť uvedenú v predchádzajúcej vete, je predávajúci oprávnený účtovať si zaň jeho obstarávaciu cenu. Kupujúci dostane zoznam inventáru predávajúceho pri prevzatí objednaného tovaru, pričom jeho prevzatie potvrdí svojim podpisom.
IV. Proces objednania, uzatvorenie kúpnej zmluvy
Objednávať si tovar z e-shopu „CATERING E-SHOP“ môže tak registrovaný užívateľ ako aj neregistrovaný užívateľ. Registrovanému užívateľovi sú pri prvej registrácii pridelené autentifikačné prístupové údaje. Kupujúci je povinný pri vytvorení objednávky vyplniť objednávkový formulár nachádzajúci sa na webovej stránke predávajúceho www.ankerbrot.sk. Kupujúci vyplní všetky hviezdičkou označené políčka. Vyplnením uvedeného formulára kupujúci udeľuje súhlas predávajúceho so spracovaním svojich osobných a ďalších údajov v súlade so zákonom o ochrane osobných údajov. Osobné údaje, ktoré užívateľ poskytne sú využívané výlučne za účelom evidencie, správy a splnenia elektronicky realizovaných objednávok, vrátane doručenia predmetu objednávky a sú chránené pred zverejnením.. V prípade zmeny identifikačných údajov je kupujúci povinný ich bezodkladne aktualizovať pri zasielaní objednávky, nakoľko ich správnosť, pravdivosť a aktuálnosť má vplyv na dodanie tovaru kupujúcemu. Kupujúci je povinný uviesť úplné, správne, aktuálne a pravdivé údaje. V prípade nesplnenia si tejto povinnosti zo strany kupujúceho, nenesie predávajúci zodpovednosť za prípadne škody z toho vyplývajúce.
V prípade, ak kupujúci poruší ustanovenia kúpnej zmluvy alebo týchto VOP, je predávajúci oprávnený dočasne odoprieť prístup kupujúcemu k jeho užívateľskému účtu alebo ho úplne zrušiť.
V prípade, ak je kupujúcim neregistrovaný užívateľ, tak ten postupuje pri objednávaní svojho tovaru v zmysle bodov 4. a nasl. tohto článku.
Predaj a kúpa tovaru prostredníctvom e–shopu „CATERING E-SHOP“ sa uskutočňuje na základe vyplnenej a odoslanej objednávky kupujúcim s tým, že objednávka kupujúceho musí byť riadne akceptovaná predávajúcim v súlade s týmito VOP, inak kúpna zmluva nevznikne. V prípade, ak bude objednávka riadne akceptovaná predávajúcim v zmysle týchto VOP, predávajúci dodá tovar v súlade s dodacími podmienkami uvedenými v čl. III. týchto VOP. Pred odoslaním objednávky kupujúcim sú na e–shope kupujúcemu oznamované a poskytované informácie podľa osobitných právnych predpisov, najmä, avšak nie výlučne podľa ust. § 3 zákona č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho v znení neskorších predpisov.
Kupujúci si pri objednávaní vkladá jednotlivé položky tovaru vo zvolenom množstve do virtuálneho nákupného košíka kliknutím na vyobrazenie nákupného košíka. Vložený tovar je možné z košíka odstraňovať a to až do odoslania objednávky. Po voľbe tovaru zaklikne kupujúci v košíku tlačidlo "Objednať". Po odkliknutí uvedeného tlačidla si kupujúci zvolí spôsob doručenia, dátum a čas doručenia, spôsob platby, vyplní požadované identifikačné údaje, príp. dodaciu adresu. Údaje uvedené v objednávke skontroluje, prípadne ich zmení, ak zistí, že nie sú správne a odošle objednávku predávajúcemu kliknutím na tlačidlo "Odoslať“ Predávajúci potvrdí kupujúcemu prijatie objednávky elektronickou poštou na e-mailovú adresu uvedenú kupujúcim. Kúpna zmluva je uzavretá okamihom akceptácie objednávky kupujúceho predávajúcim. Predávajúci zasiela kupujúcemu v akceptačnom e-maily aj link, v ktorom sú uvedené informácie ohľadom odstúpenia od kúpnej zmluvy – poučenie o uplatnení práva spotrebiteľa na odstúpenie od kúpnej zmluvy uzavretej na diaľku a formulár na odstúpenie od kúpnej zmluvy uzavretej na diaľku. Aktiváciou tohto linku v e-maile sa tieto informácie a dokumenty kupujúcemu zobrazia a kupujúci má právo si ich aj uložiť.
Predávajúci je oprávnený v závislosti na charaktere objednávky požiadať kupujúceho o dodatočné telefonické alebo písomné potvrdenie objednávky.
Kupujúci súhlasí s použitím komunikačných prostriedkov na diaľku pri uzatváraní kúpnej zmluvy. Náklady, ktoré vzniknú kupujúcemu pri použití komunikačných prostriedkov na diaľku v súvislosti s uzavretím kúpnej zmluvy, ako sú napr. náklady na internetové pripojenie, náklady na telefónne hovory si hradí kupujúci sám.
V prípade spôsobu doručenia donáškou je minimálna cena za odber pri jednom nákupe prostredníctvom e-shopu „CATERING E-SHOP“ 30,-€ s DPH. V prípade osobného odberu nie je stanovená minimálna cena jedného nákupu.
online platba kartou (card pay),
2. Pokiaľ si kupujúci v prípade donášky na ním určený čas zvolí hotovostnú alebo bezhotovostnú platbu pri prevzatí tovaru
a platba sa v dôsledku jeho neprítomnosti neuskutoční, má predávajúci právo spoplatniť ďalší výjazd kuriéra za účelom
prevzatia platby za dodaný tovar sumou 5,-€ s DPH.
Predávajúci je oprávnený požadovať od kupujúceho zálohovú alebo inú obdobnú platbu. Predávajúci je oprávnený požadovať uhradenie celej kúpnej ceny a ostatných nákladov ešte pred odoslaním tovaru kupujúcemu. Uvedené oprávnenia je predávajúci oprávnený využiť najmä, avšak nie výlučne v prípadoch, ak si objednáva tovar kupujúci, ktorý už v minulosti bezdôvodne neprevzal dodávaný tovar. V prípade, ak je tovar doručovaný kupujúcemu opakovane alebo iným, ako dohodnutým spôsobom z dôvodov na strane kupujúceho, je kupujúci povinný uhradiť náklady spojené s týmto opakovaným alebo iným spôsobom doručenia.
Po uhradení celej kúpnej ceny a ostatných nákladov vystaví predávajúci kupujúcemu o uhradení daňový doklad, ktorý kupujúcemu zašle elektronickou poštou, prípadne iným spôsobom, o ktorý požiada kupujúci alebo v prípade platby pri osobnom odbere alebo pri platbe kuriérovi odovzdá daňový doklad predávajúci kupujúcemu pri odbere tovaru.
Kupujúci je oprávnený jednostranne odstúpiť od zmluvy v období od uzatvorenia kúpnej zmluvy až do doručenia tovaru.Možnosti odstúpenia kupujúceho po prevzatí tovaru sú uvedené v týchto VOP ako aj v Poučení predávajúceho o uplatnení práva spotrebiteľa na odstúpenie od kúpnej zmluvy uzavretej na diaľku ako aj v platných právnych predpisoch. Dokument uvedený v predchádzajúcej vete a vzorový formulár pre spotrebiteľa na odstúpenie od kúpnej zmluvy uzavretej na diaľku si môže kupujúci stiahnuť z webovej stránky www.ankerbrot.sk Predávajúci týmto pri uzavretí kúpnej zmluvy poskytuje spotrebiteľovi Poučenie predávajúceho o uplatnení práva spotrebiteľa na odstúpenie od kúpnej zmluvy uzavretej na diaľku a vzorový formulár na odstúpenie spotrebiteľa od kúpnej zmluvy uzavretej na diaľku pri dodaní tovaru.
Spotrebiteľ má právo odstúpiť od kúpnej zmluvy bez uvedenia dôvodu v lehote 14 dní odo dňa prevzatia tovaru. V prípade, ak sa tovary dodávajú oddelene, lehota na odstúpenie od kúpnej zmluvy uplynie po 14 dňoch odo dňa, keď spotrebiteľ prevezme tovar, ktorý bol dodaný ako posledný. Spotrebiteľ je oprávnený využiť svoje právo na odstúpenie od zmluvy akýmkoľvek jednoznačne formulovaným vyhlásením vyjadrujúcim jeho vôľu odstúpiť od zmluvy. Spotrebiteľ môže využiť na odstúpenie od zmluvy tlačivo na odstúpenie od kúpnej zmluvy uzavretej na diaľku, ktoré sa nachádza na webovej stránke www.ankerbrot.sk a jeho následným zaslaním na e-mailovú adresu predávajúceho alebo listom zaslaným poštou na adresu predávajúceho. Lehota na odstúpenie je zachovaná, ak zašle spotrebiteľ oznámenie o uplatnení práva na odstúpenie od kúpnej zmluvy predávajúcemu najneskôr v posledný deň lehoty určenej na odstúpenie od kúpnej zmluvy.
V prípade, ak spotrebiteľovi poskytol predávajúci informáciu ohľadom možnosti odstúpenia od kúpnej zmluvy až dodatočne, najneskôr však do 12 mesiacov od začatia plynutia lehoty na odstúpenie od kúpnej zmluvy, lehota na odstúpenie od kúpnej zmluvy uplynie po 14 dňoch odo dňa, keď si predávajúci dodatočne splnil svoju informačnú povinnosť. Ak by si predávajúci nesplnil svoju informačnú povinnosť ani v dodatočnej lehote, lehota na odstúpenie od kúpnej zmluvy uplynie po 12 mesiacoch a 14 dňoch odo dňa začatia plynutia lehoty na odstúpenie od kúpnej zmluvy.
Spotrebiteľ nemôže odstúpiť od kúpnej zmluvy v prípadoch podľa ust. § 7 ods. 6 zákona o ochrane spotrebiteľa pri predaji tovaru na diaľku, a to v danom prípade najmä pri predaji tovaru podliehajúcemu rýchlemu zníženiu akosti alebo skaze.
Po právoplatnom odstúpení od kúpnej zmluvy má predávajúci povinnosť vrátiť spotrebiteľovi všetky platby, ktoré spotrebiteľ uhradil predávajúcemu v súvislosti s uzavretím kúpnej zmluvy, t. j. okrem kúpnej ceny aj základné náklady na dopravu, dodanie a poštovné, pripadne iné náklady a poplatky s tým spojené. Spotrebiteľ nemá právny nárok na vrátenie dodatočných nákladov, v prípade, ak si spotrebiteľ zvolil iný druh doručenia ako je najlacnejší bežný spôsob doručenia, ktorý ponúka predávajúci. Predávajúci je povinný vrátiť spotrebiteľovi uhradené platby bez zbytočného odkladu, najneskôr však do 14 dní odo dňa doručenia oznámenia spotrebiteľa o odstúpení od kúpnej zmluvy. Predávajúci uhradí platby spotrebiteľovi rovnakým spôsobom, aký použil pri platbe spotrebiteľ, s výnimkou ak bude spotrebiteľ požadovať iný spôsob platby, a to bez účtovania akýchkoľvek ďalších poplatkov.
Spotrebiteľ je povinný zaslať späť alebo doniesť tovar alebo jeho časť najneskôr do 14 dní od dňa uplatnenia práva na odstúpenie od kúpnej zmluvy. Lehota sa považuje za zachovanú, ak spotrebiteľ odošle tovar alebo jeho časť späť pred uplynutím 14-dňovej lehoty. Priame náklady na vrátenie tovaru znáša spotrebiteľ. Povinnosť predávajúceho uhradiť spotrebiteľovi platbu za zakúpený tovar nastáva až po doručení vráteného tovaru na adresu predávajúceho alebo po predložení dokladu preukazujúceho zaslanie tovaru späť a to podľa toho, čo nastane skôr.
Spotrebiteľ zodpovedá za zníženie hodnoty tovaru, ktoré vzniklo v dôsledku takého zaobchádzania s tovarom, ktoré je nad rámec zaobchádzania potrebného na zistenie vlastností a funkčnosti tovaru. Spotrebiteľ nezodpovedá za zníženie hodnoty tovaru, ak si predávajúci nesplnil informačnú povinnosť o práve spotrebiteľa odstúpiť od kúpnej zmluvy.
V prípade, ak predávajúci zistí pred alebo aj po uzatvorení kúpnej zmluvy akúkoľvek chybu ohľadne tovaru, jeho ceny, dostupnosti, množstva alebo možností jeho dodania, ako aj v prípade vypredania zásob, nedostupnosti tovaru alebo ak nie je schopný dodať tovar kupujúcemu v dohodnutej lehote alebo v cene uvedenej v e-shope alebo z dôvodov vyššej moci, o tejto skutočnosti bude bezodkladne informovať kupujúceho. V prípade, ak nastane ktorákoľvek z týchto nepredvídateľných skutočností pred uzatvorením zmluvy, je kupujúci oprávnený svoju objednávku zrušiť a predávajúci je oprávnený takúto objednávku odmietnuť. V prípade, ak nastane takáto mimoriadna skutočnosť po uzatvorení zmluvy, predávajúci je oprávnený odstúpiť od zmluvy do okamihu dodania tovaru kupujúcemu a kupujúci je taktiež oprávnený odstúpiť od kúpnej zmluvy v súlade s VOP a platnými právnymi predpismi. Ak kupujúci už zaplatil kúpnu cenu, predávajúci je povinný túto kúpnu cenu kupujúcemu vrátiť.
Predávajúci je oprávnený jednostranne odstúpiť od kúpnej zmluvy a/alebo nevydať tovar kupujúcemu aj v prípade ak zistí, že mu v komunikácii boli uvedené alebo poskytnuté nesprávne, neúplné alebo nepravdivé údaje ohľadne kupujúceho, osoby preberajúcej tovar alebo ak hrozí, že v dôsledku správania osoby, s ktorou predávajúci komunikoval, môže dôjsť k vzniku škody na strane predávajúceho.
VII. Záruka na tovar a reklamácia
Pri predaji tovaru zodpovedá predávajúci za to, že tovar je bez vád, má požadovanú, prípadne právnymi predpismi stanovenú akosť, mieru, množstvo alebo hmotnosť. Predávajúci zodpovedá za vady, ktoré ma predaný tovar pri prevzatí, alebo ktoré sa na tovare vyskytnú v záručnej dobe alebo dobe spotreby. Za vady nie je možné považovať zmenu tovaru, ktorá vznikla v priebehu záručnej doby, v dôsledku jeho opotrebovania, nesprávneho používania, nesprávneho skladovania alebo nedovoleného zásahu. Potravinársky tovar si musí zachovať svoju kvalitu a zdravotnú nezávadnosť do dátumu spotreby alebo dátumu minimálnej trvanlivosti, pokiaľ je vyznačená na obale, pričom lehota na uplatnenie reklamácie je daná týmto dátumom. Pri nebalených pekárenských produktoch a zákuskoch sa dátumom spotreby rozumie deň nasledujúci po dni kúpy. Produkty rýchleho občerstvenia (obložené pečivo, šaláty) sú určené k okamžitej spotrebe. Kupujúci má právo uplatniť záruku len na tovar, ktorý vykazuje vadu tovaru, vzťahuje na naň záruka a bol zakúpený u predávajúceho.
Kupujúci je povinný prehliadnuť tovar už pri jeho prevzatí a zistiť tak prípadné nedostatky, ktoré sú odhaliteľné a skontrolovať kompletnosť dodávaného tovaru. Zistiteľné závady je nutné reklamovať pri preberaní tovaru. Závady nezistiteľné obhliadkou tovaru sa uplatňujú u predávajúceho, u ktorého bol tovar kúpený, a to v jeho prevádzkarni, v ktorej je prijatie reklamácie možné s ohľadom na predávané výrobky a to najneskôr v deň nasledujúci po kúpe, nakoľko sa jedná o tovary, ktoré sa rýchlo kazia, inak práva zo zodpovednosti za vady zaniknú. Nesprávne účtovaný tovar je kupujúci povinný reklamovať ihneď po nákupe.
U potravinárskeho tovaru typu obložené a nátierkové chlebíčky, zákusky, koláče a všetky ďalšie objednávané produkty je záruka poskytovaná len a iba v rozsahu stanovenom príslušnými zákonmi pre tovar okamžitej spotreby.
Všetky informácie ohľadom reklamácie sú uvedené aj v Reklamačnom poriadku, ktorý je zverejnený na webovej stránke predávajúceho www.ankerbrot.sk.
Kupujúci uzavretím kúpnej zmluvy vyhlasuje, že súhlasí v zmysle ust. § 7 ods. 1 zákona o ochrane osobných údajov, aby predávajúci spracoval a uschovával jeho osobné údaje, najmä tie, ktoré sú uvedené vyššie a/alebo ktoré sú potrebné pri činnosti predávajúceho a spracovával ich vo všetkých svojich informačných systémoch. Kupujúci zároveň poskytuje predávajúcemu svoj súhlas s poskytnutím osobných údajov inej osobe. Predávajúci sa zaväzuje, že bude s osobnými údajmi kupujúceho zaobchádzať a nakladať v súlade s platnými právnymi predpismi SR. Kupujúci udeľuje predávajúcemu tento súhlas na dobu určitú do splnenia účelu spracúvania osobných údajov kupujúceho. Predávajúci po splnení účelu spracúvania zabezpečí bezodkladne likvidáciu osobných údajov kupujúceho. Súhlas so spracovaním osobných údajov môže kupujúci odvolať kedykoľvek písomnou formou. Súhlas zanikne v lehote 1 mesiaca od doručenia odvolania súhlasu kupujúcim predávajúcemu.
Predávajúci vyhlasuje, že v súlade s ust. § 6 ods. 1 písm. c) zákona o ochrane osobných údajov osobné údaje bude získavať výlučne na účel uzavretia kúpnej zmluvy medzi predávajúcim a kupujúcim.
Predávajúci vyhlasuje, že v súlade s ust § 6 ods. 1 písm. i) zákona o ochrane osobných údajov bude spracúvať osobné údaje v súlade s dobrými mravmi a bude konať spôsobom, ktorý neodporuje zákonu o ochrane osobných údajov ani iným všeobecne záväzným právnym predpisom a ani ich nebude obchádzať. Predávajúci vyhlasuje, že súhlas dotknutej osoby si nebude vynucovať a ani podmieňovať hrozbou odmietnutia zmluvného vzťahu, služby, tovaru alebo povinnosti ustanovenej predávajúcemu.
vo všeobecne zrozumiteľnej forme informácie o stave spracúvania svojich osobných údajov v informačnom systéme v rozsahu podľa § 26 ods. 3 zákona o ochrane osobných údajov; pri vydaní rozhodnutia podľa odseku 4 písm. b) zákona o ochrane osobných údajov je kupujúci oprávnený oboznámiť sa s postupom spracúvania a vyhodnocovania operácií,
likvidáciu jej osobných údajov, ak bol splnený účel ich spracúvania podľa § 13 ods. 1 zákona o ochrane osobných údajov; ak sú predmetom spracúvania úradné doklady obsahujúce osobné údaje, môže požiadať o ich vrátenie,
Právo kupujúceho možno obmedziť len podľa odseku 1 písm. d) a e) zákona o ochrane osobných údajov, ak takéto obmedzenie vyplýva z osobitného zákona alebo jeho uplatnením by bola porušená ochrana kupujúceho, alebo by boli porušené práva a slobody iných osôb.
využívaniu osobných údajov uvedených v § 7 ods. 4 písm. d) zákona o ochrane osobných údajov na účely priameho marketingu v poštovom styku, alebo
voči spracúvaniu osobných údajov v prípadoch podľa § 7 ods. 4 písm. a), e), f) alebo g) zákona o ochrane osobných údajov vyslovením oprávnených dôvodov alebo predložením dôkazov o neoprávnenom zasahovaní do jeho práv a právom chránených záujmov, ktoré sú alebo môžu byť v konkrétnom prípade takýmto spracúvaním osobných údajov poškodené; ak tomu nebránia zákonné dôvody a preukáže sa, že námietka kupujúceho je oprávnená, predávajúci je povinný osobné údaje, ktorých spracúvanie kupujúci namietal, bez zbytočného odkladu blokovať a zlikvidovať ihneď, ako to okolnosti dovolia,
a nepodrobiť sa rozhodnutiu predávajúceho, ktoré by malo preň právne účinky alebo významný dosah, ak sa takéto rozhodnutie vydá výlučne na základe úkonov automatizovaného spracúvania jeho osobných údajov. Kupujúci má právo žiadať predávajúceho o preskúmanie vydaného rozhodnutia metódou odlišnou od automatizovanej formy spracúvania, pričom predávajúci je povinný žiadosti kupujúceho vyhovieť, a to tak, že rozhodujúcu úlohu pri preskúmaní rozhodnutia bude mať oprávnená osoba; o spôsobe preskúmania a výsledku zistenia predávajúci informuje kupujúceho v lehote podľa § 21 ods. 3 zákona o ochrane osobných údajov. Kupujúci nemá toto právo iba v prípade, ak to ustanovuje osobitný zákon, v ktorom sú opatrenia na zabezpečenie oprávnených záujmov kupujúceho, alebo ak rozhodnutie bolo prijaté v priebehu uzatvárania alebo plnenia zmluvy uzatváranej medzi predávajúcim a kupujúcim za predpokladu, že sa vyhovelo požiadavke kupujúceho, ktorá je obsahom zmluvy, alebo kupujúcemu bolo na základe dohody udelené právo kedykoľvek počas platnosti zmluvy uplatniť svoj názor.
Kupujúci pri podozrení, že jeho osobné údaje sa neoprávnene spracúvajú, môže podať o tom oznámenie Úradu ma ochranu osobných údajov. Ak kupujúci nemá spôsobilosť na právne úkony v plnom rozsahu, jeho práva môže uplatniť zákonný zástupca. Ak kupujúci nežije, jeho práva, ktoré mala podľa zákona o ochrane osobných údajov môže uplatniť blízka osoba. Požiadavky kupujúceho podľa § 20 ods. 1 písm. a), d) až f) zákona o ochrane osobných údajov splní predávajúci bezplatne. Informácie podľa § 20 ods. 1 písm. b) a c) zákona o ochrane osobných údajov predávajúci poskytne kupujúcemu bezplatne s výnimkou úhrady vo výške, ktorá nesmie prekročiť výšku materiálnych nákladov spojených so zhotovením kópií, so zadovážením technických nosičov a s odoslaním informácie kupujúcemu, ak osobitný zákon neustanovuje inak. Predávajúci vyhovie požiadavkám kupujúceho podľa § 20 zákona o ochrane osobných údajov a písomne ju informuje najneskoršie do 30 dní od ich prijatia. Obmedzenie práv kupujúceho podľa § 20 ods. 1 písm. d) a e) zákona o ochrane osobných údajov predávajúci bezodkladne písomne oznámi dotknutej osobe a úradu.
Informačný systém predávajúceho je registrovaný na Úrade pre ochranu osobných údajov pod číslom 3530.
Kupujúci má právo a možnosť aktualizovať osobné údaje v online režime na webovej stránke internetového obchodu po prihlásení v sekcii Môj profil .
X. Používanie cookies
Predávajúci používa na svojej webovej stránke www.ankerbrot.sk súbory cookies. Prehliadaním webovej stránky predávajúceho vyjadruje kupujúci súhlas s ich používaním.
Súbor cookie je malý textový súbor, ktorý webová lokalita ukladá v počítači alebo mobilnom zariadení kupujúceho pri jej prehliadaní. Webová lokalita si na určitý čas zachováva informácie o krokoch kupujúceho a preferenciách, ako sú prihlasovacie meno, jazyk, veľkosť písma a iné nastavenia, takže ich pri ďalšej návšteve lokality alebo prehliadaní jej jednotlivých stránok nemusí kupujúci opätovne uvádzať.
Webstránka www.ankerbrot.sk používa súbory cookies na zapamätanie si používateľských nastavení. Súbory cookies môže kupujúci kontrolovať alebo zmazať podľa uváženia, pričom bližšie informácie sú uvedené na aboutcookies.org.
VOP boli vypracované v súlade s platnými právnymi predpismi, sú informatívneho charakteru, ich znenie môže predávajúci jednostranne meniť a dopĺňať v súlade s platnou legislatívou.
Kupujúci sa so svojimi sťažnosťami môže obracať priamo na predávajúceho alebo na príslušný orgán dohľadu alebo štátneho dozoru.
K prejednávaniu sporov medzi kupujúcim a predávajúcim sú príslušné slovenské všeobecné súdy. Ak právny vzťah založený kúpnou zmluvou obsahuje medzinárodný prvok, potom strany dojednávajú, že vzťah sa riadi právnym poriadkom Slovenskej republiky. Týmto nie sú dotknuté práva spotrebiteľa vyplývajúce zo všeobecne záväzných právnych predpisov.
Ak sa stane niektoré z ustanovení VOP neplatným alebo neúčinným, namiesto takýchto neplatných ustanovení nastúpi ustanovenie, ktorého zmysel sa neplatnému ustanovenia čo najviac približuje. Neplatnosťou alebo neúčinnosťou niektorého ustanovenia nie je dotknutá platnosť a účinnosť ostatných ustanovení.